OpenLLM-France/wikimedia huggingface dataset:
# Sot de Balçaies

El Sot de Balçaies és una muntanya de 307 metres que es troba al municipi de Lloret de Mar, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Amardis

Els amardis o mardis (en grec antic: Ἀμαρδοί, Μαρδοί, llatí: Amardi, Mardi) van ser una nació o tribu asiàtica que vivia prop dels hircanis, segons Estrabó, i als harmatòtrofs, a la vora de la mar Càspia. Del seu nom derivaria la regió de Margiana o de Mardiene.
Esteve de Bizanci, seguint Apol·lodor, diu que eren una tribu dels hircanis, arquers i lladres famosos. Quint Curci Rufus diu que vivien en muntanyes cobertes de boscos als límits amb Hircània. Sembla que ocupaven la zona muntanyosa del sud de la mar Càspia. Heròdot parla d'una tribu persa nòmada coneguda amb el nom de mardis. Tàcit diu que vivien a Armènia i en altres llocs.

## Referències

* ↑ Smith, William (ed.). «Amardi». Dictionary of Greek and Roman Geography (1854). [Consulta: 31 gener 2022].

## Vegeu també

* Mardiens
# La Tremoleda (les Planes d'Hostoles)

La Tremoleda és una muntanya de 847 metres que es troba entre els municipis de les Planes d'Hostoles i de Sant Aniol de Finestres, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# César Álvarez Cabo

César Álvarez Cabo (Madrid, 4 de novembre de 1972) és un periodista i controlador aeri espanyol. Es va fer famós per ser el portaveu de la Unió Sindical de Controladors Aeris (USCA) durant la vaga de controladors aeris a Espanya el 2010, càrrec que va abandonar el febrer del 2011.

## Referències

* ↑ http://www.diariofemenino.com/actualidad/celebrities/cesar-cabo/
* ↑ «Còpia arxivada». Arxivat de l'original el 2013-12-03. [Consulta: 30 novembre 2013].
* ↑ http://www.elmundo.es/elmundo/2011/02/28/economia/1298915679.html

## Enllaços externs

* Blog personal (castellà)
# Joan Cama i Serra

Joan Cama i Serra (Palafrugell, 15 de novembre de 1917 - 11 de novembre de 1998) va ser un polític i empresari català. Va treballar a Manufactures del Suro i a l'entitat bancària Caixa de Girona. Havia regentat els negocis familiars de la fabricació de begudes i una botiga de roba.
Durant la guerra civil espanyola, quan s'havia d'incorporar a files l'any 1937, la família va optar per enviar-lo a Suïssa amb la família Guanter-Bastons que hi residia. El seu itinerari passa posteriorment per Gènova, Mallorca (on s'incorpora a l'exèrcit de terra el 1938) i Àvila (on estudia a la Escuela de Alféreces). A la sortida de l'escola amb el grau d'alferes provisional va ser destinat al front. Va ser llicenciat el 1941 per la desmobilització de la seva quinta.
Entre 1958 i 1960 va ser alcalde de Palafrugell, moment en què es va prioritzar per la construcció d'habitatges assequibles, la millora de l'abastament d'aigua i l'arribada del telèfon automàtic. També va ser president de la Creu Roja local i del Futbol Club Palafrugell (1952-1954). Va ser membre destacat del teatre d'aficionats local i va participar en pel·lícules de cinema amateur.
La família va conservar el seu fons fins que va ingressar a l'Arxiu Municipal de Palafrugell. Està format bàsicament per documentació personal i familiar, i destaca la correspondència i el dietari escrit entre 1937 i 1938.

## Referències

* ↑ «Moria l'exalcalde i actor amateur Joan Cama». Crònica d'un any, 1998, p. 118.
* ↑ «Cama Serra, Joan». Ajuntament de Palafrugell. [Consulta: 2 març 2024].
* ↑ «Qui recorda... el consistori de 1958?». Can Bech, 5-1995, p. 12.
* ↑ Puig, Evarist. Cent anys de futbol a Palafrugell. Edicions Baix Empordà, 2009.
* 1 2 «Fons Joan Cama Serra». Arxiu Municipal de Palafrugell. Ajuntament de Palafrugell. [Consulta: 3 desembre 2018].

## Enllaços externs

* Fons Joan Cama Serra a l'Arxiu Municipal de Palafrugell
# Altubinal

Altubinal - Алтубинал (rus) és un khútor del krai de Krasnodar, a Rússia. Es troba als vessants del Caucas occidental, a la capçalera del riu Pxix, a 30 km al nord-est de Tuapsé i a 103 km al sud de Krasnodar.
Pertany al possiólok d'Oktiabrski.
# Turó d'Armadans

El Turó d'Armadans és una muntanya de 1.152 metres que es troba al municipi de Susqueda, a la comarca de la Selva.
Al cim podem trobar-hi un vèrtex geodèsic (referència 297094001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# F-1 Trillion

F-1 Trillion és el sisè àlbum d'estudi del músic nord-americà Post Malone. Es va llançar a través de Republic i Mercury Records el 16 d'agost de 2024. L'àlbum inclou artistes convidats com Morgan Wallen , Blake Shelton i Luke Combs. La producció va estar a càrrec de Louis Bell , Charlie Handsome i Hoskins.
L'àlbum va ser precedit pel llançament de tres senzills, I Had Some Help, Pur Me a Drink i Guy for That, en els quals participen Wallen, Shelton i Combs, respectivament. Es tracta d'una "continuació" de l'àlbum anterior de Post Malone, Austin (2023).

## Contingut

L'àlbum marca la transició de Malone a la música country i compta amb col·laboracions de diversos artistes convidats, famosos en aquest gènere, com són: Tim McGraw, Hank Williams Jr., Morgan Wallen, Blake Shelton, Dolly Parton, Brad Paisley, Luke Combs, Lainey Wilson, Jelly Roll, Ernest, Sierra Ferrell, Chris Stapleton, HARDY i Billy Strings . La producció va ser a càrrec d'en Louis Bell, en Charlie Handsome i en Hoskins. F-1 Trillion serveix com a continuació de l'àlbum anterior de Post Malone, Austin (2023).
L'àlbum comptà amb una promoció prèvia mitjançant el llançament de tres senzills que apareixerien després en el mateix repertori de F-1 Trillion: " I Had Some Help ", " Pour Me a Drink " i " Guy for That ". Un cop llançat, F-1 Trillion va rebre crítiques majoritàriament positives dels crítics musicals. De fet, va ésser un àlbum polèmic dins del món de la música country als Estats Units. Això, pel rerefons de Post Malone, qui era conegut pel seu èxit com a raper, trapper i cantant pop.
Certs referents del country (com ara en Brad Peasly o en Luke Combs) van defensar a Malone i la seva incursió en el simbòlic gènere americà, servint com un aval clau, previ a l'acceptació per part del públic general (que també va rebre F-1 Trillion de bona manera).
Una altra celebritat que va aplanar el camí a Malone (per a endinsar-se a l'escena country) va ser l'actor Matthew McConaughey, quan l'any 2021 va convidar al cantant a realitzar un concert benèfic de cançons country. L'esdeveniment va formar part de "We're Texas", en ajut dels ciutadans texans afectats per les tempestes d'hivern en aquell any a l'Estat de Texas (on Malone va créixer).
# Llista de topònims de Vilamulaca

Llista de topònims (noms propis de lloc) de Vilamulaca (Rosselló).
Informació actualitzada per un bot. Els canvis manuals es perdran quan s'actualitzi!

## curs d'aigua

| Nom | Ubicat a | instància de | Detalls | coordenades |
| Còrrec de Coma d'Egues | Vilamulaca | curs d'aigua | Desemboca: Rard Llarg: 4.9km | 42° 36′ 15″ N, 2° 51′ 28″ E﻿ / ﻿42.604136788049175°N,2.857762060684931°E﻿ / 42.604136788049175; 2.857762060684931 |
| Còrrec de les Calçades | Sant Joan la Cella Vilamulaca | curs d'aigua | | 42° 34′ 49″ N, 2° 52′ 13″ E﻿ / ﻿42.580326°N,2.870412°E﻿ / 42.580326; 2.870412 |
| Ribera de Paçà | Paçà Vilamulaca | curs d'aigua | Desemboca: Rard | 42° 35′ 41″ N, 2° 50′ 36″ E﻿ / ﻿42.594588°N,2.843288°E﻿ / 42.594588; 2.843288 |

## Misc

| Nom | Ubicat a | instància de | Detalls | coordenades | Commons (més fotos) |
| Sant Julià i Santa Basilissa de Vilamulaca | Vilamulaca | església Ús: església | Estil: arquitectura romànica Anomenat per: Julià i Basilissa | 42° 35′ 18″ N, 2° 50′ 18″ E﻿ / ﻿42.5884°N,2.83821°E﻿ / 42.5884; 2.83821 Catalunya del Nord 91.7 msnm | Église Saint-Julien-et-Sainte-Basilisse de Villemolaque |
| Viaducte del Rard | Trullars Vilamulaca | viaducte d'una línia ferroviària d'alta velocitat | Travessa: Rard Hi passa: LAV Perpinyà-Figueres Llarg: 180m Anomenat per: Rard | 42° 35′ 58″ N, 2° 50′ 52″ E﻿ / ﻿42.599309013850714°N,2.8477065903737344°E﻿ / 42.599309013850714; 2.8477065903737344 | |
| Viaducte sobre l'A9 | Vilamulaca | pont de bigues viaducte d'una línia ferroviària d'alta velocitat | Travessa: A9 Còrrec de Coma d'Egues Hi passa: LAV Perpinyà-Figueres Anomenat per: A9 | 42° 35′ 27″ N, 2° 50′ 58″ E﻿ / ﻿42.59085852591236°N,2.849410982509597°E﻿ / 42.59085852591236; 2.849410982509597 | |
| casa de la vila de Vilamulaca | Vilamulaca | instal·lació Ús: seu del govern local | | 42° 35′ 17″ N, 2° 50′ 22″ E﻿ / ﻿42.5880517450934°N,2.83930692272707°E﻿ / 42.5880517450934; 2.83930692272707 fr:1 PL DE LA REPUBLIQUE, 66300 VILLEMOLAQUE | Town hall of Villemolaque |
| mas Sabola | Vilamulaca | localitat | | 42° 36′ 27″ N, 2° 51′ 37″ E﻿ / ﻿42.60757778°N,2.86040278°E﻿ / 42.60757778; 2.86040278 | |
# El Pla de Roda

El Pla de Roda és un monument del municipi de les Masies de Roda (Osona) protegit com a bé cultural d'interès local.

## Descripció

Masia formada per diferents cossos. Un de planta rectangular, cobert a quatre aigües, de planta baixa i dos pisos, amb un cos afegit a la cara nord, cobert a tres aigües; un cos intermedi de planta rectangular, de dos pisos, i una torre hexagonal també de dos pisos.
Hi ha diferents tipus d'obertures: finestres amb arc de mig punt; finestres amb ampit i llinda motllurada (només a la torre); grans portals d'arc de mig punt (al cos intermedi); un porxo d'arcs de mig punt amb baranes de fusta; una galeria d'arcs rebaixats i finestres i balcons amb els brancals i la llinda de pedra i replanells. La masia original fou totalment transformada, de manera que és difícil de veure quina era la seva estructura original. Les façanes acaben amb dues cornises i un ràfec sota teulada.

## Història

El nom de la casa és degut al fet que els primers propietaris de la masia es deien Pla, cognom que es mantingué fins a mitjans del segle xix, quan Ramon Pla i Vila, en no tenir descendència, deixà la casa a la família Arisa, que eren els seus parents més propers. La finca del Pla està formada per tres masoveries. Malgrat les transformacions de la casa en el segle xviii i el 1923, la casa original està ja documentada al segle xv.

## Referències

* 1 2 3 «El Pla de Roda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 novembre 2012].

## Enllaços externs

* «El Pla de Roda». Mapa de patrimoni cultural. Diputació de Barcelona.
# Alvaredo

Alvaredo és una freguesia portuguesa del concelho de Melgaço, amb 4,48 km² de superfície i 614 habitants (2001). La seva densitat de població és de 137,1 hab/km².

## Enllaços externs

* Alvaredo en freguesiasdeportugal.com Arxivat 2019-04-01 a Wayback Machine.
* Gobierno civil e información administrativa del Distrito de Viana do Castelo
# Turó de la Creu de Portell

El Turó de la Creu de Portell és una muntanya de 615 metres que es troba entre els municipis d'Osor i de Susqueda, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Urban Sketchers

Urban Sketchers (USk) és una comunitat global de dibuixants, tant professionals com aficionats, que fomenta la pràctica del dibuix in situ, i l'observació directa de la vida urbana. Milers de dibuixants urbans (Urban Sketchers) a ciutats dels cinc continents s'identifiquen amb els principis de la comunitat, nascuda a internet l'any 2007, que s'especifiquen en un manifest de vuit punts traduïts a més de 12 llengües. Amb el lema "Veure el món, dibuix a dibuix", aquests dibuixants urbans comparteixen els seus treballs a Internet mitjançant blocs i xarxes socials.

## Història

Urban Sketchers va començar com un grup de Flickr el novembre de 2007. El seu creador, Gabriel Campanario, és un periodista i il·lustrador espanyol nascut a Catalunya i resident a Seattle. Campanario és col·laborador del Seattle Times en qualitat d'artista i redactor -per a l'edició impresa i blogs-. Després de notar que el nombre creixent de dibuixants "pujaven" i compartien dibuixos "online", Campanario va iniciar el grup com una nova alternativa per exposar i promoure els dibuixos realitzats "in situ", per observació i registre directe.

## Referències

* 1 2 «Drawn Together». , 11-2009, p. 75–76.
* ↑ Stetson, Nancy «Drawn to The Art of Urban Sketching». , 12-07-2012.
* ↑ García, Fernando «Los dibujantes reporteros se reúnen en Urban Sketchers» (en castellà). El País [Madrid], 21-01-2010. ISSN: 1134-6582.
# Marbolenya

La Marbolenya és una serra situada al municipi de Sant Feliu de Pallerols a la comarca de la Garrotxa, amb una elevació màxima de 895 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Els Plans (Canillo)

Els Plans és un nucli de població oficial o veïnat de la parròquia de Canillo, al Principat d'Andorra. L'any 2023 tenia 38 habitants.

## Geografia

El poble dels Plans es troba localitzat al centre geogràfic de la parròquia de Canillo, al nord-oest d'Andorra.

## Demografia

* Gràfica d'evolució de Els Plans entre 1991 i 2021

## Referències

* ↑ «Els Plans (Canillo)». Gran Enciclopèdia Catalana. Barcelona: Grup Enciclopèdia Catalana.
* ↑ «Població per poble». Departament d'Estadística d'Andorra. Arxivat de l'original el 14 de novembre 2016. [Consulta: 30 novembre 2010].
* ↑ https://www.estadistica.ad/portal/apps/sites/#/estadistica-ca/pages/estadistiques-i-dades-detall?Idioma=ca&N2=605&N3=606&DV=1096&From=2010&To=2023&Var=
# Pietat Dalfó Vila

Pietat Dalfó Vila (Palafrugell, 8 de setembre de 1924 - Palafrugell, 16 de març de 2012) va ser una comerciant catalana, fundadora de la Boutique Dalfó. Filla de Josep Dalfó, mestre d'obres de Torroella i d'Enriqueta Vila, treballadora del suro de Palafrugell.
Als 19 anys es va casar amb Dídac Garcia Garcia, que treballava a l'Ajuntament de Palafrugell. Era un noi de Fuente Álamo, fill de miners que juntament amb els set germans, van migrar de petits. El 10 de novembre de 1946 firma el traspàs d'una botiga de "merceria y novedades establecida en la casa de la calle Caballers número 18 de esta villa". D'aquesta manera s'obria el que seria una botiga de moda per a dona, la Boutique Dalfó.
En aquells moments es va desplaçar a Sabadell per aprendre a fer cotilles i sostenidors. Tota la confecció era feta a mida. S'anotava en llibretes personalitzades, les mides de cada clienta i les va anar guardant. El 1994 va reformar l'establiment ampliant-ho, canviant la façana i actualitzant la decoració de l'interior.
Organitzava desfilades benèfiques de moda on venia gent de tota la província de Girona, artistes, músics i actors. Un dels exemples, eren les desfilades que es feien a la sala de festes Els Ametllers, en benefici de la Creu Roja. Va rebre al 1996 la distinció al comerciant que atorgava la Cambra de Comerç de Palamós pels 50 anys de la botiga. Fins ben entrada una edat avançada no va deixar d'estar al cas de les tendències de moda, malgrat que feia una colla d'anys que la filla portava la direcció de la botiga. Va morir el 16 de març de 2012 a l'edat de 87 anys.

## Referències

* 1 2 3 «A Palafrugell la moda femenina té un nom: Dalfó». La Proa, 09-11-2001, p. 31.
* ↑ «50 anys de Boutique Dalfó». Revista de Palafrugell, 1-1997.
* 1 2 «Reformen la botiga de roba Dalfó de Palafrugell». El Punt, 12-04-1994, p. 42.
* ↑ «Lliurament de guardons del Premi al Comerciant i a l'Exportador». La Proa [Llofriu], 22-11-1996, p. 6.
* ↑ «Pietat Dalfó, cinquanta anys a la moda». Revista de Palafrugell, 12-1996, p. 23.
* ↑ «Pietat Dalfó, cinquanta elegants anys vestint la dona». Revista de Palafrugell.
* ↑ Abarca, Puri «La demarcació de Girona és l'única de Catalunya amb balança comercial positiva». El Punt [Llofriu], 16-11-1996.
# Turó de Mas Coll

El Turó de Mas Coll és una muntanya de 824 metres que es troba entre els municipis d'Arbúcies i de Sant Hilari Sacalm, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Puig Blanc (Sant Feliu de Pallerols)

El Puig Blanc és una muntanya de 728 metres que es troba entre els municipis de la Vall d'en Bas i de Sant Feliu de Pallerols, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Amálie Janáčková

Amálie Janáčková (nascuda Grulichová, Příbor, 13 d'abril de 1819 - Hukvaldy, 16 de novembre de 1884) va ser la mare del compositor Leoš Janáček.

## Biografia

Va néixer l'any 1819 a Příbor a la família acomodada de Karel Grulich i Kateřina, nascuda Wisnars.
El 24 de juliol de 1838 es va casar amb Jiří Janáček. Es va traslladar amb ell al poble veí de Hukvaldy el 1848, on Jiří Janáček va obtenir una plaça de professor. Va viure durant 10 anys en un edifici escolar local en ruïna. Ella i Jiří Janáček van criar 14 fills, 4 dels quals van morir en la infància. Jiří Janáček va patir reumatisme i va morir el 1866. Després de la mort del seu home, Janáčková va guanyar diners extra tocant l'orgue a l'església de Sant Maximilià. Després de l'arribada d'un nou mestre, va haver de viure en diferents llocs amb familiars.
Al final de la seva vida, va tornar amb la seva filla Josefa a Hukvaldy, on va sucumbir a un càncer d'estómac el 16 de novembre de 1884. Va ser enterrada a la tomba familiar de Rychaltice, les restes de la qual van ser traslladades més tard a Hukvaldy, quan aquesta població va tenir el seu propi cementiri ell 1910.
   — Leoš Janáček a Kamila Stösslová, 12 de novembre de 1919

## Referències

* ↑ «Matrika narozených Příbor 1811-1834, la fotografia 72». Arxiu Regional d'Opava.
* 1 2 «Amalie Janáčková - Perfil de la personalitat». Enciclopèdia d'història de Brno.
* ↑ El bisbe consagrador de Olomouc, Karel Wisnar, provenia de la família Wisnar.
* ↑ «Registre de matrimonis, Příbor 1827-1853, fotografia 35». Arxiu Regional d'Opava.
* ↑ «Amálie Janáčková, nascuda Grulichová | mskhistorieaja.cz» (en txec). mskhistorieaja.cz.
* ↑ Helfert, Vladimír. «Jiří Janáček (pare)». A: Oldřich Pazdírek. Leoš Janáček I., 1939, p. 30–47.
* ↑ «13 d'abril de 2019, recordem els 200 anys del naixement de la mare del compositor» (en txec). Fundació Leoš Janáček. Arxivat de l'original el 2022-07-15. [Consulta: 9 març 2024].

### Bibliografia

* BROD, Max. Una vida plena de lluites . Praga: Mladá fronta, 1966, p. 246.
* Forst, Vladimír [et al.].. Academia. Lèxic de la literatura txeca: personalitats, obres, institucions. 2/I. H–J, 1993. ISBN 80-200-0468-8.
# Estadi Cambuur

El Cambuur Stadion és un estadi de futbol a la part est de la ciutat de Ljouwert, Països Baixos. S'utilitza per als partits del SC Cambuur com a local. L'estadi té capacitat per a 10.500 persones i es va inaugurar el 12 de setembre de 1936. El club ha començat a construir un nou estadi al costat oest de la ciutat, que costarà 35 milions d'euros i s'obrirà l'estiu del 2024.

## Referències

* ↑ https://cambuur.nl/de-club/cambuur-stadion/
* ↑ "Nieuw stadion Cambuur kost €35 miljoen"
# Santa Fe (Argentina)

Santa Fe de la Vera Cruz (abreujat Santa Fe), també coneguda com a La Cordial o Cuna de la Constitución – ja que és el lloc on es va signar la Constitució de l'Argentina – és la capital de la província argentina de Santa Fe i la novena ciutat més poblada del país.

## Geografia

És situada al nord-est de l'Argentina, a prop de l'encreuament dels rius Paraná i Salado; a l'altra vora es troba la ciutat de Paraná, amb la qual s'uneix per mitjà del túnel subfluvial Hernandarias. La ciutat també està connectada mitjançant un canal al port de Colastiné. El 2001, Santa Fe tenia 369.000 habitants, tot i que l'àrea metropolitana que inclou altres pobles i ciutats adjacents, tenia 454.238, la novena més gran de l'Argentina.

## Història

La ciutat fou fundada el 15 de novembre de 1573 per Juan de Garay amb un grup de criolls arribats des d'Asunción, i el 1580 visqué la Revolta dels Set Caps.

## Economia

Santa Fe és un centre de comerç i transport per a la rica regió agrícola que produeix grans, olis i carn. La ciutat és seu de la Universitat Catòlica de Santa Fe, la Universitat Nacional del Litoral, així com diversos museus i edificis construïts durant l'època colonial.

## Referències

* ↑ Instituto Internacional de Historia del Derecho Indiano. Derecho y administración pública en las Indias hispánicas (en castellà). Univ de Castilla La Mancha, 2002, p.824. ISBN 8484271803.

## Enllaços externs

* Pàgina web de la Municipalitat de Santa Fe (castellà)
* Ràdio Nacional de la ciutat de Santa Fe de la Vera Cruz Arxivat 2010-01-24 a Wayback Machine. (castellà)
# Amara Traoré

Amara Traoré (25 de setembre, 1965) és un ex futbolista i entrenador senegalès.
Com a futbolista destacà a França on defensà els colors de clubs com SC Bastia, FC Gueugnon i FC Metz.
Fou internacional amb el Senegal i disputà la Copa del Món de 2002.
El 2007 esdevingué entrenador de l'ASC Linguère.
# Turó de Montsoriu

El Turó de Montsoriu és una muntanya de 633 metres que es troba als municipis de Sant Feliu de Buixalleu i Arbúcies, a la comarca de la Selva. Forma part del massís del Montseny.
Al cim s'hi troba un vèrtex geodèsic (referència 298107001) i el Castell de Montsoriu.
Als seus vessants neix la Riera de Repiaix, afluent de La Tordera.
Aquest cim està inclòs al llistat dels 100 cims de la FEEC.

## Toponímia

Es desconeix amb certesa l'origen del nom, però les hipòtesis més importants són:
* Mont-sorio (Muntanya de suro): Actualment hi ha molt suro al turó, però segons estudis paleoambientals, als segles xiiii xiv només hi havia herbes per millorar la defensa i vigilància del castell. També, segurament els suros que hi ha ara són deguts a l'augment de la indústria tapera als segles xviii i xix.
* Mont-so-riu (Muntanya sobre el riu): El Turó està a sobre la riera d'Arbúcies, però els filòlegs consideren que no hi ha prou base lingüística.
* Mont-surice (Mont blanc): En èuscar, zuria vol dir blanca. Aquesta teoria ve a dir que l'origen del nom és preromà, ja que per zones properes al turó es parlava protobasc. Aquest nom seria semblant al del Montnegre que està entre el castell i el mar.
* Montem-sigirici (Muntanya d'en Sigeric): Aquesta teoria és feta per l'estudi toponímic de Joan Coromines. Ja que Montsoriu acaba en iu seria un nom germànic, i l'arrel seria Sigiric, per tant amb diferents evolucions del nom acabaria sent la denominació actual: Montsoriu.
* Mons-siricus (Muntanya de Sirici): És una variant de l'anterior, però en comptes de germànic amb llatí: Sirici va ser un màrtir africà del segle iv que de moment es desconeix la seva relació amb el turó.
* Mont-soliu (Muntanya solitària): Teoria registrada per Joan Coromines. Això es basa en el fet que alguna gent dels voltants del castell l'anomenen Montsoliu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó de Montsoriu». Gran Enciclopèdia Catalana. Barcelona: Grup Enciclopèdia Catalana.
* ↑ «Turó de Montsoriu». Gran Enciclopèdia Catalana. Barcelona: Grup Enciclopèdia Catalana.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ «Castell - Toponímia». Associació d'Amics del Castell de Montsoriu. Arxivat de l'original el 2016-03-03. [Consulta: 3 setembre 2011].